section_heading: Nogometna karijera
paragraph_text: Privremenom neaktivnošću Hajduka 1941. zbog talijanske okupacije, Kokeza prelazi u redove zagrebačkog HAŠK-a i u njegovim redovima igra 1942. i 1943. godine. Reaktiviranjem Hajduka 1944. Kokeza zajedno s ostalim igračima Hajduka i ponekim Splita prelazi na otok Vis i ponovo postaje bijeli. Ostaje u Hajdukovom dresu sve do sredine 50-ih godina, i postavši jedna od Hajdukovih legendi, jedan od najboljih bekova u Hajdukovoj povijesti. Poznat kao jako emotivan i srčan igrač, bio je jedan od omiljenih Hajdukovaca. <br>